Pro abbate sancti Stephani dyuionensis pro redditu perpetuo in quo se obligauit templo per litteras sub sigillo ducis Burgundie datas mense iunii CCC III quas debet habere magister Iohanes de Milliaco uiginti libratas terre recuperandas super ipsum quolibet anno cum arragiis a data litterarum citra aut super Odonem de Argilleyo dominum de Alto uillari fideiussorem dicti abbatis prout constat per dictas litteras prout hoc totum continetur in debitis templi istius belliuie de ordinatione et precepto dominorum uidelicet domini episcopi laudunensis domini de Ossemont et Petri de Essartis oretenus facto XIIII die iulii M CCC XLVI dicentium quod de uoluntate regis nichil amplius debet repeti de debitis pro facto templi nichil decetero de dicto redditu nec arragiis repetatur, habebat eciam dictus abbas siue gentes dicte abbatie plures litteras regales facientes ad propositum et eorum acquictationem que retente fuerunt in camera cum litteris bailliuiarum stantibus de termino Ascencionis CCCXLVI die eciam XVII iulii M CCC XLVI preceperunt domini uidelicet dominus episcopus laudunensis dominus de Tillio magistri Iohannes Iustis Milo de Frigni curia Iohannes de Hostamesuillo, R. Chauuelli et P. de Essartis quod per ordinationem per regem modernum iamdiu est factam de huiusmodi debitis templi, de debitis iudeorum, necnon et de debitis guerrarum flandriatarum de toto tempore preterito nichil amplius de cetero repetatur. In debitis belliuiae senonensis de anno M CCC XII sic continetur sicut suprascriptum est et fuit. Collatio facta in camera compotorum XIX die iulii CCC XLVI per me J. Clabart et me Iohannem de Acheriis.